Čoko departamentas

Čoko departamentas () – departamentas Kolumbijos šiaurės vakaruose, Panamos pasienyje, tarp Karibų jūros ir Ramiojo vandenyno. Administracinis centras – Kibdo.

Departamentas išsidėstęs labai sunkiai pasiekiamoje vietoje, apribotas Vakarų Kordiljeros ir kitų kalnų masyvų. Beveik visą teritoriją dengia upių vagojama selva. Svarbiausia upė – Atratas. Klimatas šiltas ir labai drėgnas. Ljoro savivaldybėje per metus iškrenta apie 13300 mm kritulių – tai viena drėgniausių pasaulio vietų. Šiaurinė dalis apima Darjeno regioną.

Auginami bananai, kukurūzai, ryžiai, kakava, kokosai. Gyvulininkystė. Medienos pramonė. Aukso, sidabro, platinos, vario, molibdeno gavyba. Čoko – labiausiai ekonomiškai atsilikęs Kolumbijos departamentas.

 Etninė sudėtis 
 Metisai ir baltieji – 5,43 %
 Indėnai – 11,9 %
 Juodaodžiai – 82,68 %

 Pagrindiniai miestai 
Didžiausi miestai 2018 m. (tūkst. gyv.):COLOMBIA: Chocó, citypopulation.de
 Kibdo (113,1)
 Istmina (22,2)
 Riosusijas (14,2)
 Tado (10,7)
 Belen de Bachira (10,4)
 Kondotas (9,6)

 Šaltiniai 

Kategorija:Kolumbijos departamentai